Leverandørstyring er en væsentlig del af NIS2-arbejdet. Når du anvender leverandører, skal du være sikker på, at det ikke medfører, at din cybersikkerhed bliver kompromitteret.  I GDPR er der krav om databehandleraftaler. Disse kan du anvende som grundlag for dit arbejde med leverandørstyring i NIS2. Din organisations krav til databehandlere og sikkerheden i de ydelser/systemer, som databehandleren leverer, kan du bruge som udgangspunkt for de krav, du skal stille efter NIS2.